فارسجا یازیلان ایلک درام اثرلرینی، شوونیستلر میرزا ملکم خان ارمنی‌یه عائد ائتمیشلر و چهار تیاتر آدی ایله برلین‌ده چاپ ائتمیشلر. باکی‌دا ابوالفضل حسینی بۇ اثرلرین ملکم خانا عاید اولماماسی حاقّیندا بحث ائتدی و محمد باقر مؤمنی تهراندا چهار تیاتر آدی ایله نشر ائتدی. حسین محمدزاده صدیق میرزا آقا تبریزی نین رساله‌ی اخلاقیه کیتابی‌نین یگانه نسخه‌سینی کشف ائدرک و چهار تیاترین اونا عائد اوْلدوغونو اثبات ائتدی و رساله‌ی اخلاقیه‌ده اوْلان حاج مرشد کیمیاگر عونوانلی درام اثرینی ده بۇ دؤرد تیاترا ایضافه ائدرک پنج نمایشنامه آدی آلتیندا نشر ائتدی. رساله‌ی اخلاقیه‌نین اینجه‌لمه‌سی اونون دوْکتورا تئزی عونوانی اوْلموش و بیر داها ۱۳۸۷ ـنجی ایلده تهراندا نشر ائدیل‌دی. حمید سالک ۱۳۵۷ ـنجی ایلده چاپ ائتدیگی «چند گفتار پیرامون پنج نمایشنامه‌ی میرزا آقا تبریزی» آدلی کیتابینا خسرو ضیا، پرویز بلیانی، ایرج زهری، م. ب. محلوجیان آدلی منتقدلرین بۇ کیتاب حاقّیندا مقاله‌لرینی توپلاییب نشر ائتدی. همین مقاله‌لر بیر داها ۱۳۸۸ ـنجی ایسماعیل کرمی‌نین مقاله‌سی ایله بیرلیکده چاپ اوْلدو. ایراندا میرزا فتحعلی آخوندزاده نین درام اثرلری‌نین تۆرکجه متنلری و میرزا محمد جعفر قراجه‌داغی فارسجا ترجمه‌لری ایله بیرلیکده مستقل حالدا مقدمه و آچیقلامالار تهراندا «انتشارات نمایش» طریقی ایله نشر ائتمیشدیر. <